Paleis Soestdijk - Hylkema Erfgoed
Oplevering: Vanaf 2020
Status: Diverse Rijksmonumenten
Opdrachtgever: MeyerBergman Erfgoed Groep Ligte, kamera en Kommunikasie vir mees geliefde motor | GeselsVersekering
Ligte, kamera en Kommunikasie vir mees geliefde motor
Die huidige Corolla, wat in 2014 in die Suid-Afrikaanse mark bekend gestel is, is die wêreldwye topverkoper onder alle voertuie, en die jongste weergawe van hierdie immergroen Toyota-model bewys duidelik hoekom.
Die Corolla-toerusting is vir die 2015-model regdeur die reeks aangepas, en al die modelle kry nou dagligryligte (DRL’s) as deel van hul standaard-toerusting.
Die middelvlak-1.6 Sprinter, wat met ’n sportiewe houding pronk danksy sy atletiese antrasiet-allooisierwiele, bagasiebak-drukvin en eiesoortige Sprinter-kleurpallet en beslag, is ook opgegradeer en sluit nou Toyota se bekroonde multi-media-raakskerm met trukamera en parkeergidslyne in.
Nog iets nuuts op die lys standaard-toerusting vir alle Corolla-modelle is Bluetooth-werking (en stuurwielskakelaars). Dié nuwigheid is verder uitgebrei en sluit ook die intreevlak-Esteem-modelle in.
Net om die geheue te verfris – hier is ’n lys van die ruim toerusting wat reeds regdeur die hele Corolla-reeks aangetref word:
• Afstand beheerde sentrale sluiting vir al die modelle met sleutellose slim toegang in die Exclusive-modelle
• Elektries beheerde spieëls en vensters (voor en agter)
• Volg-my-ligte en nou dagligryligte ook
• Ritrekenaar (TFT Multi-inligting-vertoonskerm in die Exclusive)
• 60/40-verdeelbare agtersitplekke
• Lugversorging (Esteem en Prestige)
• Outomatiese klimaatbeheer (Sprinter en Exclusive)
• Leerbekleedsel vir al die modelle behalwe die Esteem-weergawes
• Raakskerm-klankstelsel met ingeboude AM/FM-radio, CD/DVD/MP3-speler, Bluetooth-selfoonverbinding met musiekspeel-werking, en ’n USB-sok vir draagbare musiekspelers met die vermoë om ’n iPod-album se omslag te vertoon. ’n Agterkant-monitor is nou deel van die standard-toerusting (Prestige, Exclusive en nou ook die Sprinter) – NOG ’N SEGMENT-UITBLINKER!
• Die Esteem-modelle het ’n gewone klankstelsel, AUX- en USB-sok
• Bluetooth-stelsel vir handvrye selfoongebruik met stuurkontroles in al die modelle
• Elektrochromatiese truspieël (Exclusive)
• Reënsor-ruitveërs (Exclusive)
• Spoedbeheer (Exclusive)
Die enjinreeks bestaan uit die uitstekende 1.4-liter-D-4D-turbodiesel (’n finalis in die 2015-SA-Motor van die Jaar-kompetisie) en drie petrol-enjins: die 1,33ℓ-enjin met dubbele VVT-i, 1,6ℓ-enjin met dubbele VVT-i en nog ’n nuwe kragbron, die 1,8ℓ-weergawe met dubbele VVT-i. Al die enjins is gekoppel aan ’n sesgang-handratkas, terwyl die 1,6- en 1,8-petrolweergawes bykomende aan Toyota se nuwe uiters doeltreffende Multidrive S-palwisseltransmissie (CVT) gekoppel kan word.
Die goeie nuus is dat die gevolglike prysverhoging van die opgekikkerde Corollas met hul bykomende toerusting aansienlik minder as die toegevoegde waarde is – stygings wissel van net 0,5% tot ’n maksimum van 1,3% (afhangende van die model).
Die nuwe Corolla word gedek deur ’n fabriekswaarborg van drie jaar/100 000 km en ’n diensplan vir vyf jaar/90 000 km. Versieningstussenposes is op 15 000 km vasgestel (wat die 1.4 D insluit). Die nuwe modelle word ook deur die ToyotaCare-padhulpbystandsprogram gedek, wat klante 24 uur per dag noodpadhulp vir algehele gemoedsrus bied.
Posted on July 11, 2015 by jonckieComments Off on Ligte, kamera en Kommunikasie vir mees geliefde motor
Category: Motor en Motorfiets, Voertuig Tags : Corolla kamera en Kommunikasie vir mees geliefde motor Ligte